ماری دریسلر

ماری دریسلر (ناوی کاتی لەدایکبوون؛ لێلا ماری کۆیەربەر؛ ٩ی تشرینی دووەمی ١٨٦٨–٢٨ی تەممووزی ١٩٣٤) خانمەئەکتەری شانۆ و سینەما، کۆمێدیاکاری کەنەدی بوو، ئەو لەسەردەمی بێبازاڕیی مەزن و سەرەتاکانی فیلمی بێدەنگ چالاک بوو.Obituary Variety, July 31, 1934, page 54.Marie Dressler: North American Theatre Online, alexanderstreet.com; accessed July 27, 2016. ماری سێیەمین براوەی خەڵاتی ئۆسکارە بۆ باشترین خانمەکتەر.

ماری کاتێک تەمەنی ١٤ ساڵان بوو، ماڵەوەی جێھێشت، لەگەڵ گرووپی شانۆیە گەڕۆکەکان گەشتی دەکرد، بەمھۆیەوە بەھرەی خۆی دۆزییەوە لە بواری کۆمێدی و شانۆ، ھەروەھا خەندە خستە لێوی خەڵکی. دواتر ئەزموونەکەی لەڕێی شانۆی برۆدوەی پەرەپێدا و پاشان چووە ناو بواری فیلمی سینەمایی کە لەسەرەتادا بە فیلمی بێدەنگ دەستی پێکرد. لە ساڵی ١٩١٤، لە فیلمێکی کۆمێدی بێدەنگ بەناوی (Tillie's Punctured Romance) لەپاڵ چارلی چاپلن دەرکەوت.

لە دەیەی بیستەکان، چالاکییەکانی تەواو کەمی کرد، تەنیا بەھۆی پاشەکەوتەکانییەوە دەیتوانی لە شوقەی ھاوڕێیەکی درێژە بەژیانی بدات. لە ساڵی ١٩٢٧، گەڕایەوە بۆ کارکرد لە فیلمە سینەمایییەکان، ئەوکاتە تەمەنی ٥٩ ساڵان بوو، بەڵام توانی سەرکەوتنی گەورە بەدەست بھێنێت. لە ساڵی ١٩٣٠، بەھۆی بەشداریکردی لە فیلمی مین و بیڵ (Min and Bill)، توانی خەڵاتی ئۆسکار بۆ باشترین خانمەکتەر بەدەست بھێنێت.

ماری لە ساڵی ١٩٣٤، بەھۆی نەخۆشی شێرپەنجەوە کۆچی دوایی کرد.

 سەرچاوەکان 

پۆل:براوەکانی خەڵاتی ئۆسکاری باشترین خانمەئەکتەر
پۆل:مردووانی ١٩٣٤
پۆل:لەدایکبووانی ١٨٦٨
پۆل:مردنەکان بەھۆی شێرپەنجە لە کالیفۆرنیا
پۆل:بەخاک سپاردن لە پارکی یادگاری فۆڕێست لاون (گلێندەیل)
پۆل:ئەو کەسانەی ڕەگەزنامەی ئەمریکیان بەدەست هێناوە
پۆل:ئەو کەسانەی ڕەگەزنامەی ئەمریکیان بەدەست ھێناوە
پۆل:ھاووڵاتییە سروشتییەکانی ویلایەتە یەکگرتووەکانی ئەمریکا